আওয়ামী লীগ নেতারা নিশ্চয়ই খুব খুশি হয়েছেন। এমনিতেই তাঁদের নেত্রী প্রধানমন্ত্রী শেখ হাসিনার ‘অসাধারণ’ দৃঢ়তা ও যোগ্যতায় মুগ্ধ তাঁরা। সবার কথা বলছি না। কোনো কোনো মাঝারি বা উচ্চ মাঝারি নেতাদের বলতে শুনেছি, বঙ্গবন্ধু স্বাধীনতার পর শত্রুপক্ষকে ক্ষমা করে যে ভুল করেছিলেন, সে ভুল তাঁর কন্যা শেখ হাসিনা করেননি। সে জন্য ৫ জানুয়ারি নির্বাচনের পর আওয়ামী লীগই ক্ষমতায় থেকেছে, ওরা আসতে পারেনি।